PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 120, el. p. statyba@prienai.lt

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL LEIDIMO PREKIAUTI PIROTECHNIKOS GAMINIAIS“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Leisti MB „Lotoso žydėjimas“ prekiauti pirotechnikos gaminiais Prienų rajono savivaldybei nuosavybės teise priklausančiose patalpose.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, kuri reglamentuoja, kad savivaldybei nuosavybės teise priklausančio turto savininko funkcijas įgyvendina savivaldybės taryba; Lietuvos Respublikos civilinių pirotechnikos priemonių apyvartos kontrolės įstatymo 14 straipsnio 2 dalimi, kuri reglamentuoja, kad leidimas gaminti ir laikyti visų kategorijų civilines pirotechnikos priemones arba leidimas laikyti visų kategorijų civilines pirotechnikos priemones išduodamas neterminuotam laikui, jeigu patalpos, kuriose ketinama gaminti ir (ar) laikyti civilines pirotechnikos priemones, fiziniam ar juridiniam asmeniui, kitai organizacijai ar jų padaliniui, norinčiam gauti šį leidimą, priklauso nuosavybes teise. Jeigu patalpos naudojamos kitais teisėtais pagrindais – leidimas išduodamas ne ilgesniam negu pastatų (statinių) ar patalpų valdytojų sutikime nustatytam terminui; Prienų rajono savivaldybės turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2021 m. balandžio 29 d. sprendimu Nr. T3-1115 ,,Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“, 9 punktu, kuris nustato, kad Prienų rajono savivaldybei nuosavybės teise priklausančio turto savininko funkcijas įgyvendina Prienų rajono savivaldybės taryba.

Laukiami rezultatai:

Priėmus sprendimo projektą būtų leista mažajai bendrijai „Lotoso žydėjimas“ prekiauti pirotechnikos gaminiais Prienų rajono savivaldybei nuosavybės teise priklausančiose patalpose, esančiose Prienų g. 13-1, Stakliškių k., Stakliškių sen., Prienų r. sav.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai.

Prienų rajono savivaldybės taryba 2023-03-13 priėmė sprendimą Nr. T3-39, kuriuo Prienų rajono savivaldybės administracijai leido išnuomoti negyvenamąsias patalpas, esančias Prienų g. 13-1, Stakliškių k., Stakliškių sen., Prienų r. sav. 2023-04-19 pasirašyta nuomos sutartis Nr. (9.27Mr)D1-250 su MB „Lotoso žydėjimas“ (toliau – Bendrija). Patalpose yra vykdoma mažmeninė prekyba gėlėmis, sodinukais, sėklomis, trąšomis, naminiais gyvūnėliais ir pan. Bendrija 2023-11-13 pateikė prašymą leisti minėtose patalpose vykdyti prekybą pirotechnikos gaminiais. Bendrija užtikrina, kad pirotechnikos gaminiai bus su lietuviškomis instrukcijomis, tinkamu galiojimo terminu, bus parduodami tik pilnamečiams ir blaiviems asmenims. Kad Bendrija gautų leidimą prekiauti pirotechnikos gaminiais, reikalingas patalpų savininko leidimas.

Lyginamasis variantas:

Nėra.

Skyriaus vedėjas	Tomas Žvirblys

Džiuljeta Čepeliauskienė, tel. (8 319) 61 173, el. p. dziuljeta.cepeliauskiene@prienai.lt